पाकिस्तान में आत्मघाती हमला, चार मरे  
आत्मघाती हमलावर ने सुरक्षा बलों के काफिले के समीप विस्फोटकों से लदे अपने वाहन को उड़ा दिया।
पाकिस्तान के बाजौर कबायली इलाके में शनिवार को हुए एक आत्मघाती हमले में कम से कम चार लोग मारे गए। आत्मघाती हमलावर ने सुरक्षा बलों के काफिले के समीप विस्फोटकों से लदे अपने वाहन को उड़ा दिया।  समाचार एजेंसी 'सिन्हुआ' ने टेलीविजन चैनल 'एक्सप्रेस टीवी' के हवाले से बताया कि  यह हमला अफगानिस्तान सीमा से लगे बाजौर के सालारजाई इलाके में हुआ।  किसी भी आतंकवादी समूह ने इस हमले की जिम्मेदारी नहीं ली है। हमले में मारे गए सुरक्षाकर्मी थे या कोई और यह अभी स्पष्ट नहीं हो सका है।